Keltska arheološka nalazišta na Balkanu
Keltska arheološka nalazišta na Balkanu su pretežno na području Panonije i sjeverne Srbije. Južno od rijeke Save takvi predmeti su rijetki, pa se smatra da su Skordisci tamo imali samo privremenu kontrolu. Pronađeno je dosta predmeta koji potiču iz Latenske kulture Neuspio pohod na Delfe i Apolonovo svetilište, 279. godine pne, primorao je poražena keltska plemena da se vrate u Podunavlje i Pomoravlje, gde ostaju da žive sve do dolaska Rimljana u ove krajeve. Skoro čitav jedan vijek žive u miru sa ilirskim zajednicama koje su tu zatekli početkom III vijeka pne, kada su i počeli intenzivnije da naseljavaju Karpatski basen, naročito prostore uz Savu, Dunav i Moravu. U tom periodu intenzivno se bave zemljoradnjom i stočarstvom. Podižu brojna naselja - prvo otvorena a od sredine II veka pne i utvrđena.